Berlingske Tidende, 1777-04-04
Af Breve fra London, den 18de Mart. Man har her et Udtog af en Skrivelse fra Glasgow den 9de Martii, som lyder saaledes: "Jeg har faaet Brev fra en Ven, som er nyelig kommen tilbage fra Grenock, hvorudi er indsluttet et Udtog af et Brev fra Nyeyork, af 3die Febr. som et i Gaar tilbagekommet Transportskib har medbragt. Americanerne bleve efter de den 26de Dec. og 3 Jan. erholdte Fordeele, meget dristige og sikre, og tænkte ikke meere paa, at man kunde angribe dem. Veyrliget var koldt, og Fienderne laae 6 Miile fra Brunswich i Leyr udi Telte. En Sergeant og nogle Gemeene deserterede fra dem til os, General Howe havde altsaa al fornøden Efterretning om deres Situation, Styrke, Forfatning &c. Han kaldte et Krigs=Raad, og det blev besluttet, den 29de Jan. at giøre et Angreb. Den heele Armee tog nogle Forfriskninger til sig, og begav sig Kl. 5 om Morgenen paa Marchen. Udi Dagbrækningen attaquerede det 42 Regiment en Forpost. Udi denne Skiærmydsel brugte Regimentet næsten ingen Skyde Geværer, og tog næsten det heele Detaschement til Fanger. Americanerne vidste endnu ikke, hvor stærke de vare, som havde angrebet dem. Der blev desaarsag udsendt en Forpost, for at understøtte dem, som vare blevne attaquerte, og man begyndte, at slaae Allarm i Leyren. Jmedens det 42 Regiment var endnu saaledes beskæftiget, rykte paa Siden af samme 2 Brittiske Regimenter frem og naaede Ley rens Brystverker, uden at blive seete. Det 42 Regimennedsablede imidlertid den udsendte Forpost. De øvrige Brittiske og Tydske Tropper satte sig i en liden Distance bag ved disse Regimenter. Nu begyndte Blodbadet, og man drev Fienden ud af Leyren, saasom han ikke engang havde formodet, at man allerede var der. Det Fiendtlige Forliis er stort, men foruden de af det 42 Regiment først overfaldne fik man ingen Fanger, saasom Tropperne havde den strænge ste Ordre, ikke at forfølge dem, uden for den fiendtlige Leyr. Man erobrede alle fiendtlige Canoner, Provision og Baggage, fik i alt 500 fangne, og en stor Mængde bleve dræbte Paa Brittisk Side ere ikkun 30 Døde og 107 Saarede. Siden efter udsendte man Partier og fik nogle fangne, i sær Saarede." J hvor omstændelig end denne Efterretning er, troes den dog her ikkun lidet, og man vil endog paastaae, at den er opdigtet af Schotterne i Glasgow, for at giøre det 42de Regiment Ære, hvilket er hvervet i Glasgow, da Ministerium veed intet af alle disse Tildragelser. Den 21de Mart. De Troppers Antal, som Storbritannien i Aar har i sin Tieneste, regnes af nogle for 100000 Mand. Deraf giver man General Hove 40000, og General Carleton, eller den General, som skal commandere i Canada, 12000. De øvrige maae søges i de 3 Riger, i Gibraltar, paa Minorca, i Vestindien, i Africa. Men andre meene, at Tropperne under General Howe neppe udgiøre 35000 Mand. Vist er det, at Regieringen søger, at iværksætte alle muelige Midler, for at giøre Ende paa Uroelighederne i America, og, da saadant ikke kan skee paa anden Maade, end ved Magt af Vaaben, da at forstærke samme, saa meget mueligt er. Enhver Soldat, som indskibes til America, maae være forsynet med 60 Patroner. Efter de sidste Breve fra Nyeyork befandt begge Howerne sig endda der, og der blev slet ikke tænkt paa nogen Expedition førend Foraaret. Generalens Omsorg gik allene ud paa, hvorledes han til den Tid kunde forskaffe sine Tropper Sikkerhed, og den fornødne Underholdning. Det forsikres nu for vist, at Admiral Howe har igien søgt om at blive rapelleret. General Washington har sendt en Courier til General Howe, og, i Følge Cartelets Stipulationer, forlangt General Le udvexlet mod Oberst Campbel og 3 andre Oberster, som han har fangne. General Howe skal have afslaget saadant, og General Washington har derpaa ladet 4 Engelske Oberster bringe i Arrest.